Tuomari (sarjakuvahahmo)

**Tuomari** () on sarjakuvakustantamo Marvel Comicsin julkaisemissa sarjakuvissa esiintyvä kuvitteellinen hahmo. Tuomari on **Francis ”Frank” Castlen** (s. Castiglione) alter ego. Hahmon loivat käsikirjoittaja Gerry Conway sekä sarjakuvapiirtäjät John Romita Sr. ja Ross Andru. Tuomarin ensiesiintyminen tapahtui alun perin vuoden 1974 helmikuussa *[[The Amazing Spider-Man]]in* numerossa 129, ja Suomessa myöhemmin vuonna 1980 *Hämähäkkimiehen* numerossa 7.

Tuomari on taustaltaan amerikanitalialainen. Hän on toimintatavoiltaan ja -periaatteiltaan väkivaltainen antisankari, joka hyödyntää muun muassa murhaamista, kiristystä, pakkovaltaa ja kidutusta taistelussaan rikollisuutta vastaan. Käsikirjoittaja ja piirtäjä Frank Miller keksi kehittää Tuomarin väkivaltaisemmaksi 1980-luvulla kirjoittaessaan hahmon mukaan Daredevil-sarjakuviinsa. Millerin vaikutuksen johdosta Tuomarista tuli tappaja, sillä aiemmin Hämähäkkimiehen sarjakuvassa esiintyessään Tuomari oli aseistautunut savukranaateilla ja kumiluodeilla ladatuilla aseilla. Vasta hahmon saavutettua suosiota sille luotiin taustatarina, joka esiteltiin *Peter Parker the Spectacular Spider-Man* -lehden numerossa 83. Suomessa tarina nähtiin vuonna 1986 *Hämähäkkimies*-lehden kuudennessa numerossa.

Frank Castle on Yhdysvaltain merijalkaväen entinen tarkka-ampuja ja sotaveteraani. Hän on lähi- ja tulitaistelun ja sissisodankäynnin erikoisosaaja. Taisteluun rikollisuutta vastaan hän ryhtyy sen jälkeen, kun mafia tappaa hänen vaimonsa ja kaksi lastaan, koska he ovat mafian toteuttaman murhan silminnäkijöinä.

## Historia
Tuomari on oman käden oikeutta toteuttava entinen merijalkaväen erikoisjoukkojen jäsen. Frank palveli viisi vuotta Vietnamissa ja tämän jälkeen erikoisjoukkojen kouluttajana New Yorkissa. Castle on hyvin kokenut veteraani, joka on käynyt läpi muun muassa SEAL (Sea Air Land) -, UDT (Underwater Demolition Training)- sekä LRRP (Long Range Recon Patrol) - koulutukset. 

Näiden sekä sodan tuoman kokemuksen myötä Castle on erinomainen tappaja. Castlen sanotaan selvinneen naarmuitta taistelusta kahtatoista hyvin aseistautunutta ja kokenutta rikollista vastaan.

Frank Castle aloitti sotansa rikollisuutta vastaan menetettyään vaimonsa ja lapsensa Costa Ricassa perhejuhlassa, jossa oli koko Frankin suku.

Castle on erinomainen tarkka-ampuja, ja hallitsee sekä aseettoman että aseellisen taistelun. Hän kantaa luodinkestävän pukunsa rinnassa suurikokoista pääkallon kuvaa. Elokuvaversiossa Frank saa pääkallopaidan lahjaksi pojaltaan, joka menettää henkensä rikollisten kostaessa. 

Rikolliset pelkäävät Tuomaria, ja useimmat Marvel-universumin supersankarit vastustavat hänen väkivaltaisia menetelmiään. Tavalliset kansalaiset suhtautuvat Tuomariin hyvin ristiriitaisesti, monet tuomitsevat hänen tekonsa ja pitävät miestä mielipuolena, toisaalta he hyväksyvät hänen sotansa alamaailmaa vastaan. 

Castle pyrkii olemaan vahingoittamatta sivullisia. Castle on luonnollisesti saanut julkisuutta myös viranomaisten keskuudessa, useimmiten paikalliset poliisit kuitenkin ummistavat silmänsä Castlen puuhilta; hän tekee sen mitä poliisit haluaisivat tehdä, mutta eivät voi. 

Hänellä on kuitenkin erittäin pitkä rikosrekisteri, jonka takia hänen tekemisistään on kiinnostunut moni viranomaistaho. Näihin kuuluvat muun muassa FBI, CIA sekä YPKVV.

Tuomarilla ei oikeastaan ole päämajaa, hän on hyvin liikkuva henkilö, jolla on asekätköjä eri puolilla New Yorkia ja New Jerseyä. Tuomari ei rajoita kostoretkeään ainoastaan kyseisiin kaupunkeihin, vaan hän on käynyt puhdistamassa alamaailman saasteita muun muassa
Venäjällä, Afrikassa, Lontoossa, Pohjois-Irlannissa, Skotlannissa ja Latinalaisessa Amerikassa.

Hahmoa on moitittu ylenpalttisesta väkivallasta ja oman käden oikeudesta.

### Albumit
(kirj. Garth Ennis)
*Welcome back, Frank (suom. Mega Marvel 5/01 ja 5/02)
*Army of one
*Business as usual
*Full auto
*Streets of Laredo
*Confederacy of dunces

## Marvel MAX
Nykyisellä Marvelin MAX-linjalla ei esiinny lainkaan supersankareita. Tuomari on viranomaisten mukaan taistellut rikollisuutta vastaan yli 30 vuotta. 

MAX-Albumit (kirj. Garth Ennis)

Punisher: Born (sijoittuu aikaan ennen kaikkia muita)
*In the Beginning
*Kitchen Irish
*Mother Russia
*Up Is Down and Black Is White

## Tuomari muissa medioissa
### Elokuvat
Tuomarista on tehty kolme itsenäistä elokuvaa. Vuonna 1989 ilmestyi ensimmäinen elokuva, *[[The Punisher – Rankaisija]]*, jonka pääosassa esiintyi Dolph Lundgren. Vuonna 2004 ilmestyi *[[Tuomari (elokuva)|Tuomari]]*, jonka pääosassa oli Thomas Jane. Vuonna 2008 julkaistu elokuvasovitus on **', jossa pääosaa esittää [[Ray Stevenson]].

=== Animaatiosarjat ===
 
Tuomari vieraili [[Hämähäkkimies (vuoden 1994 animaatiosarja)|Hämähäkkimies-animaatiosarjassa]] 1990-luvulla. Hänet äänenään oli [[John Beck]]. Jaksot, jossa hän oli sarjassa olivat:
* 20 "Tuomari",
* 21 "Metsästäjien kaksintaistelu",
* 49 "Vihreän Menninkäisen paluu",
* 60 "Vesimiehen paluu 2/2" (takauma) ja
* 64 "Minä todella, todella vihaan klooneja" (takauma)


=== Marvel Cinematic Universe ===
*[[Jon Bernthal]] näyttelee Frank Castlea / Tuomaria [[Marvel Cinematic Universe]]en (MCU) sijoittuvissa televisiosarjoissa ja elokuvissa.
**Hahmo teki ensiesiintymisensä [[Marvel Television]]in [[Netflix]]-sarjan ''[[Daredevil (televisiosarja)|Daredevil]]'' toisella tuotantokaudella (2026), missä hän oli entinen merkijalkaväen [[Force Reconnaissance]] -joukkojen sotilas. Hän jahtasi irlantilaismafian, Kartellin ja Dogs of Hellin jäseniä, kun hänen perheensä oli kuollut kyseisiin rikollisjärjestöihin kohdistuneessa poliisin peiteoperaatiossa sattuneessa joukkoammunnassa. [[Daredevil|Matt Murdock / Daredevil]] nousee vastustamaan Castlen metodeita, vaikka päätyykin myöhemmin puolustamaan tätä oikeudessa. Castle tunnustaa tekemänsä murhat, ja hänet tuomitaan elinkautiseen Ryker’s Islandille. Vankilassa, Castle tapaa [[Kingpin (sarjakuvahahmo)|Wilson Fiskin]], joka manipuloi hänet tappamaan muita vankeja. Castle kuitenkin pakottaa Fiskin antamaan hänen paeta vankilasta, ja hän saa lopulta myös sleville komentajansa Ray Schoonoverin olleen perheensä kuolemaan johtaneen peiteopraation takana. Tapettuaan Schoonoverin, Castle auttoi Murdockia vielä taistelussa [[Käsi (sarjakuvat)|Käden]] jäseniä vastaan ennen kuin lähti New Yorkista.
**Hahmo sai myöhemmin oman Netflix-sarjansa ''[[The Punisher (televisiosarja)|The Punisher]]'' (2017–2019).
***Ensimmäisellä tuotantokaudella, Castle jatkaa yhä perheensä kuolemaan osallisina olleita rikollisia, ja tapaa jälleen entisen veteraanitoverinsa Curtis Hoylen sekä entisen [[NSA]]-analyytikko [[Mikro (sarjakuvahahmo)|David Liebermanin / Mikron]], joiden avulla saa tietää perheensä kuolemaan johtaneen peiteoperaation olleen osa William Rawlinsin ja muiden korruptoituneiden viranomaisten suurempaa salaliittoa. Castle joutuu myös kohtaamisiin [[Yhdysvaltain sisäisen turvallisuuden ministeriö|DHS]]:n agentti Dinah Madaniin, ja heille molemmille paljastuu lopulta, että Castlen paras ystävä [[Jigsaw (sarjakuvahahmo)|Billy Russo]] oli ollut Schoonoverin juonessa mukana. Kauden lopulla Castle ainoastaan arpeutti Russon kasvot, mutta tappoi Rawlinsin.
***Toisella tuotantokaudella, Castle päätyy suojelemaan nuorta naista nimeltä Amy Bendix, ja heitä molempia jahtaa entinen salamurhaaja ja kykyinen kiihkouskovainen mies nimeltä John Pilgrim. Bendix paljastuu myöhemmin yhdeksi venäläismafian palkkaamista rikollisista, jotka juonittelivat senaattori David Schultzia vastaan. Castle tappaa valtaosan mafian jäsenistä ja tapaa myös muistinsa menettäneen Russon. Kun Russo lopulta saa tietää Castlen olleen se, joka arpeutti hänen kasvonsa, hän lavastaa Castlen syylliseksi kolmen naisen murhaan. [[Karen Page]] ja Madani kuitenkin vapauttavat Castlen, joka lopulta tappaa Russon, ja sen jälkeen myös poikaansa alusta asti manipuloineet senaattori Schultzin vanhemmat.
**Hahmon ensiesiintyminen [[Marvel Studios]]in medioissa oli [[Disney+]]-sarjan **' ensimmäisellä tuotantokaudella (2025). Joukko korruptoituneita poliiseja ihaili Tuomaria niin paljon, että kantoi tämän symbolia omissa univormuissaan sekä luodeissaan. Yksi näistä, Cole North, käytti yhtä luotia tappaakseen Hetor Ayalan / Valkoisen Tiikerin. Kun Matt Murdock etsi vihjeitä Ayalan murhaajasta, Castle kertoi korruptoituneista poliiseista Murdockille ja samalla moitti Murdockia Daredevilin uran lopettamisesta. Myöhemmin Page pyytää Castlea suojelemaan Murdockia, kun New Yorkin pormestariksi noussut Fisk lähettää korruptoituneista poliiseista kokoamansa iskujoukon nimeltä AVTF (*Anti-Vigilante Task Force* eli *Iskujoukko järjestyksenvalvojia vastaan*) eliminoimaan Daredevilin. Castle kohtaa lopulta AVTF:n jäsenet Red Hookissa, Brooklynissä, ja konstaapeli Connor Powell yrittää taivutella Castlen liittymään AVTF:ään. Castle kieltäytyy ja hänet vangitaan, mutta hän onnistuu kauden päätösjakson lopputekstien välissä näytetyssä kohtauksessa pakenemaan.
**Tuomari tulee esiintymään myös Disney+-spesiaalissa *[[The Punisher: One Last Kill]]* (2026) sekä tekemään ensiesiintymisensä elokuvien puolella elokuvassa *[[Spider-Man: Brand New Day]]* (2026).

### Videopelit
Volitionin kehittämä *[[The Punisher (vuoden 2004 videopeli)|The Punisher]]* on julkaistu vuonna 2004. Tuomarin äänenä toimi elokuvastakin tuttu Thomas Jane. Peli käyttää hyväkseen osia elokuvan juonesta. Peli sai aikaan kohua erittäin kovasta väkivallasta, liittyen pääosin pelin kidutus-kuulusteluihin. Peli onkin *[[Manhunt]]*-pelien ohella ainoa videopeli, joka on saanut Yhdysvalloissa korkeimman mahdollisen ikäluokituksen pelkästään väkivallasta. Huolimatta valtavan väkivaltaisesta sisällöstään peli myi miljoonia kappaleita.

Capcom julkaisi vuonna 1993 kolikkopelin *[[The Punisher (vuoden 1993 videopeli)|The Punisher]]*.

## Hahmoa näytelleet

## Lähteet